గురువారం, 30 ఏప్రియల్ 2020 (22:35 IST)
ఆంధ్రప్రదేశ్ రాష్ట్రంలో కరోనా వైరస్ ఉధృతి ఇప్పట్లో తగ్గేలా కనిపించడం లేదు. ప్రతి రోజూ పదుల సంఖ్యలో కొత్త కేసులు నమోదవుతూనే ఉన్నాయి. గురువారం కూడా కొత్తగా 71 కరోనా కేసులు నమోదయ్యాయి. అయితే, కర్నూలులో పరిస్థితి మరింత అధ్వాన్నంగా ఉంది. ఈ జిల్లాలో ఎనిమిది మంది వైద్యులకు ఈ వైరస్ సోకింది. దీనికితోడు గత 24 గంటల్లో ఈ జిల్లాలో ఏకంగా 43 కొత్త కేసులు నమోదయ్యాయి.
ఈ కేసులతో కలుపుకుని ఒక్క కర్నూలు జిల్లాలోనే మొత్తం 386 కేసులు నమోదయ్యాయి. ముఖ్యంగా, ఎనిమిది మంది వైద్యులకు ఈ వైరస్ సోకడం ఇపుడు జిల్లా వ్యాప్తంగా కలకలం రేగింది. మరోవైపు, ప్రభుత్వం కూడా భారీ ఎత్తున ర్యాపిడ్ టెస్ట్‌లను నిర్వహిస్తోంది. అందువల్లే కొత్త కేసులు పదుల సంఖ్యలో బయటపడుతున్నాయనే పలువురు అభిప్రాయపడుతున్నారు.
మరోవైపు, తెలంగాణ రాష్ట్రంలో గురువారం 22 కొత్త కేసులు నమోదయ్యాయి. బుధవారం కేవలం ఏడు కేసులు మాత్రమే నమోదైన విషయం తెల్సిందే. గురువారం నమోదైన 22 కొత్త కేసులతో కలుపుకుని మొత్తం కేసుల సంఖ్య 1038కు చేరింది. అలాగే ముగ్గురు చనిపోగా, ఈ మృతుల సంఖ్య 28కి చేరుకుంది. మరోవైపు మొత్తం డిశ్చార్జ్ అయిన వారి సంఖ్య 442కు చేరింది. అంతేకాకుండా, కేసుల కట్టడి కోసం కంటోన్మెంట్ జోన్లపై దృష్టిసారించాలని ప్రభుత్వం అధికారులను ఆదేశించింది.
guruvaram, 30 eprial 2020 (22:35 IST)
andhrapradesh rashtramlo karona virus udhruti ippatlo taggela kanipinchadam ledu. prati roojoo padula sankhyalo kotta kesulu namodavutune unnaayi. guruvaram kuudaa kottagaa 71 karona kesulu namodayyayi. ayithe, karnoolulo paristhiti marinta adhvaannamgaa undi. ee jillaalo enimidi mandi vaidyulaku ee virus sokindi. deenikitodu gatha 24 gantallo ee jillaalo ekamgaa 43 kotta kesulu namodayyayi.
ee kesulatho kalupukuni okka karnoolu jillaalone mottam 386 kesulu namodayyayi. mukhyamgaa, enimidi mandi vaidyulaku ee virus sokadam ipudu jilla vyaaptamgaa kalakalam regindi. marovaipu, prabhutvam kuudaa bhari ettuna rapid testelanu nirvahistondi. anduvalle kotta kesulu padula sankhyalo bayatapadutunnayane paluvuru abhipraayapadutunnaaru.
marovaipu, telamgaana rashtramlo guruvaram 22 kotta kesulu namodayyayi. budhavaaram kevalam edu kesulu matrame namodaina vishayam telsinde. guruvaram namodaina 22 kotta kesulatho kalupukuni mottam kesula sankhya 1038ku cherindi. alaage mugguru chanipoga, ee mrutula sankhya 28ki cherukundi. marovaipu mottam discharj ayina vaari sankhya 442ku cherindi. antekakunda, kesula kattadi kosam contonment jonlapai drushtisaarinchaalani prabhutvam adhikaarulanu aadesinchindi.